Kyllä iso murros on käynnissä. Se ei vain liity totuuteen, vaan ideologioiden paluuseen. Usko siihen, että liberaali demokratia on neutraali ja epäpoliittinen tapa hahmottaa maailmaa on haastettuna usealta suunnalta: on nationalismia, poliittista islamia ja niin edelleen. Koska liberaali demokratia on hahmotettu totuudenmukaisena järjestelmänä, sen haastaminen synnyttää vaikutelman, että juuri totuus on uhattuna. Kyseessä on perustavanlaatuinen hätä, että eikö meillä ollutkaan sama tilannekuva.